Analysis: 5 ข้อต้องรู้ จากผลประชุม Fed ขึ้นดอกเบี้ยครั้งแรก ในรอบ 3 ปี ส่งสัญญาณมั่นใจ สหรัฐฯ “เอาอยู่" - FINNOMENA
Fed ขึ้นดอกเบี้ยครั้งแรกในรอบกว่า 3 ปี พร้อมตั้งเป้าหมายดอกเบี้ยนโยบายระยะยาวในปี 2023-2024 ที่ 2.8% สูงกว่าที่ตลาดคาด และมากกว่าดอกเบี้ยนโยบายระยะยาวในระดับปกติที่ 2.5% แต่ตลาดหุ้นสหรัฐฯ กลับปิดบวก ‘เจอโรม พาวเวลล์’ ทำได้อย่างไร?
17 มี.ค. 2565

1) ขึ้นดอกเบี้ยครั้งแรกรอบ 3 ปี Fed มั่นใจสหรัฐฯ “เอาอยู่”
Fed ขึ้นดอกเบี้ยครั้งแรกในรอบกว่า 3 ปี พร้อมตั้งเป้าหมายดอกเบี้ยนโยบายระยะยาวในปี 2023-2024 ที่ 2.8% สูงกว่าที่ตลาดคาด และมากกว่าดอกเบี้ยนโยบายระยะยาวในระดับปกติที่ 2.5% แต่ตลาดหุ้นสหรัฐฯ กลับปิดบวก ‘เจอโรม พาวเวลล์’ ทำได้อย่างไร?
นอกจากการประกาศขึ้นดอกเบี้ยที่ 25 bps สู่ระดับ 0.25%-0.5% พร้อมส่งสัญญาณขึ้นดอกเบี้ยอีก 6 ครั้ง ตลอดการประชุมทั้งปีแล้ว ประธาน Fed ยังได้แสดงความมั่นใจในนโยบายการเงินของ Fed ว่าจะ “เอาอยู่”จนทำให้ตลาดหายตื่นตระหนก
“เศรษฐกิจสหรัฐฯ แข็งแกร่งพอที่จะรับมือกับนโยบายการเงินเข้มงวดแล้ว ” เจอโรม พาวเวลล์กล่าว
2) ปรับ Dot Plot ส่งสัญญาณขึ้นดอกเบี้ยอีก 6 ครั้งตลอดปีนี้
Fed กล่าวว่า การเพิ่มขึ้นของดอกเบี้ยจะเป็นไปอย่างเหมาะสม ต่อเนื่อง และว่องไว ซึ่งจาก Dot Plot ที่ใช้บอกแนวโน้มการขึ้นดอกเบี้ยของ Fed สามารถสรุปได้ดังนี้
➢ ปี 2022: ขึ้นดอกเบี้ยทั้งหมด 7 ครั้ง โดยมีดอกเบี้ยคาดการณ์ที่ 1.75%-2% (ค่ามัธยฐานที่ 1.9%)
➢ ปี 2023: ขึ้นดอกเบี้ยทั้งหมด 3-4 ครั้ง โดยมีดอกเบี้ยคาดการณ์ที่ 2.5%-3% (ค่ามัธยฐานที่ 2.8%)
➢ ปี 2024: คงดอกเบี้ยคาดการณ์ที่ 2.5%-3% (ค่ามัธยฐานที่ 2.8%)
3) ปัจจัยเงินเฟ้อที่คาดไม่ถึง มาจากสงครามรัสเซีย-ยูเครน
สำหรับประเด็นรัสเซีย-ยูเครน Fed มองว่า การกระทำของรัสเซียสร้างความลำบากต่อผู้คนและเศรษฐกิจ โดยตอนนี้เศรษฐกิจสหรัฐฯ กำลังเผชิญกับความไม่แน่นอนในระยะสั้น หากมีการบุกรุกหรือเหตุการณ์ใดๆ จะสร้างแรงกดดันต่อเงินเฟ้อ และส่งผลกระทบต่อกิจกรรมทางเศรษฐกิจ
4) ส่งสัญญาณชัดเจน เตรียมลดขนาดงบดุลในการประชุมครั้งหน้า
สำหรับการประชุมในครั้งนี้ Fed ยังไม่ได้ประกาศลดขนาดงบดุล โดย Fed กล่าวว่า จะเริ่มลดขนาดงบดุลมูลค่า 8.9 ล้านล้านดอลลาร์ ในการประชุมครั้งหน้าในเดือน พ.ค.
ตอนนี้ Fed กำลังเจองานยากเพราะต้องรักษาสมดุลเศรษฐกิจที่มีขนาดใหญ่ที่สุดในโลก เพราะหาก Fed ใช้นโยบายการเงินผ่อนคลายนานเกินไป เงินเฟ้ออาจพุ่งจนยากต่อการควบคุม แต่หาก Fed รีบใช้นโยบายการเงินเข้มงวดเร็วกว่าที่ควร ตลาดและเศรษฐกิจอาจเข้าสู่สภาวะถดถอยได้
5) เงินเฟ้อรุนแรง หั่นเป้า GDP ปีนี้ จาก 4% เหลือ 2.8%
นโยบายเข้มงวดของ Fed มาเร็วและรุนแรงกว่าที่ตลาดรวมถึงตัว Fed เองคาดการณ์ไว้เมื่อ 3 เดือนที่แล้ว ซึ่งนั่นเป็นเพราะตัวเลขเงินเฟ้อที่แข็งแกร่งและยาวนานกว่าที่คาด โดยดัชนีราคาผู้บริโภคสหรัฐฯ ในเดือน ก.พ. เพิ่มขึ้นถึง 7.9% ซึ่งเป็นระดับสูงสุดนับตั้งแต่ปี 1982
สำหรับเงินเฟ้อ Fed คาดว่าจะอยู่ที่ 4.3%ในปีนี้ ซึ่งสูงกว่าที่เคยคาดการณ์ไว้ก่อนหน้านี้อย่างมาก แต่ Fed มองว่าจะลดลงเหลือ 2.3% ในปี 2024 ขณะที่การคาดการณ์การเติบโตทางเศรษฐกิจสหรัฐฯ ปีนี้ลดลงเหลือ 2.8% จาก 4%
อ้างอิง: https://www.bloomberg.com/news/articles/2022-03-16/fed-lifts-rates-a-quarter-point-in-opening-bid-to-curb-inflation?sref=e4t2werz
 ——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Article
Basic
FED
Jerome Powell
Knowledge
Short Content
เจอโรม พาวเวลล์
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA